Змаганьне ў Курапатах — Вікіпэдыя

# Змаганьне ў Курапатах

### Зьвесткі зь Вікіпэдыі — вольнай энцыкляпэдыі.

шэсьце КХП БНФ «Абаронім Курапаты!»

Змага́ньне ў Курапа́тах — ініцыятыва Касэрватыўна-Хрысьціянскай Партыі - БНФ па абароне й дагляданьні ўрочышча Курапаты пад Менскам.

Курапаты - месца, дзе савецкімі ўладамі былі забітыя каля 250 тысячаў невінаватых людзей. Урочышча Курапаты пад Менскам - адно з многіх месцаў на тэрыторыі Беларусі, дзе забітыя і пахаваныя ахвяры чырвонага тэрору 1917-1941 гадоў. Па маштабах злачынства і колькасьці ахвяраў Курапаты можна параўноўваць з Асьвенцымам і Бухэнвальдам.

Савецкія ўлады Беларусі хавалі праўду аб трагедыі, ня раз спрабавалі зьнішчыць магілы, праводзілі па магілах газаправоды, будавалі дарогу, вывозілі парэшткі ахвяраў. Афіцыйная прапаганда сьцьвярджала, што ў Курапатах пахаваныя ахвяры часоў нямецка-фашыстоўскай акупацыі. Аднак у канцы 1980-х гадоў Зянон Пазьняк, вядомы археоляг і публіцыст, правёў першыя археалягічныя раскопкі ў Курапатах. Ягоныя адкрыцьці і паказаньні сьведкаў трагедыі - жыхароў навакольных вёсак - пацьвердзілі, што ў Курапатах пахаваныя беларусы, расстраляныя савецкім НКУС у 1937-1941 гадах. Да апошняга часу афіцыйная прапаганда Лукашэнкі, абвяргала гэтыя факты, падцьверджаныя дзяржаўнымі камісіямі ў 1990-я гады.

У 1988 годзе ў Курапаты прышлі дзясяткі тысячаў людзей, каб пакланіцца памяці ахвяраў. Менавіта з мэмарыяльных мітынгаў пачалася гісторыя Беларускага Народнага Фронту "Адраджэньне" (БНФ). У гэтыя гады пачалося крыжаўзьдзвіжаньне, стварэньне ў Курапатах Народнага мэмарыялу.

Новы акт курапацкай трагедыі распачаўся 20 верасьня 2001 году, у дзень інаўгурацыі Лукашэнкі. 8 лістапада 2001 году, адразу пасьля угодкаў Кастрычніцкае рэвалюцыі 1917 году, афіцыйныя ўлады накіравалі на Курапаты тэхніку і аддзелы міліцыі і КДБ. Сябры Кансэрватыўна-Хрысьціянскай Партыі - БНФ з крыжамі ў руках баранілі Курапаты. Дзесяткі людзей былі затрыманыя. Улады прыбралі больш за 100 крыжоў.

Сябры Кансэрватыўна-Хрысьціянскай Партыі - БНФ, не зважаючы на правакатараў і дзеяньні незаконнага рэжыму, працягваюць крыжаўзьдзвіжаньне, ствараючы Народны мэмарыял ў Курапатах.

Трэба адзначыць, што афіцыйныя ўлады таксама спрабавалі паставіць мэмарыял з чырвонай зоркай.

  Гэты тэкст напісаны пры дапамозе матэрыялаў сайта Беларуская Салідарнасьць

Атрымана з «http://be-x-old.wikipedia.org../../../%D0%B7/%D0%BC/%D0%B0/%D0%97%D0%BC%D0%B0%D0%B3%D0%B0%D0%BD%D1%8C%D0%BD%D0%B5_%D1%9E_%D0%9A%D1%83%D1%80%D0%B0%D0%BF%D0%B0%D1%82%D0%B0%D1%85_4a62.html»

Катэгорыя: Гісторыя Беларусі

##### Views

- Артыкул
- Гутаркі
- Бягучая вэрсія

##### Пошук